الهام شاهين

الهام شاهين (3 يناير 1960 -) ممثلة مصرية

 نشأتها 
اتولدت الهام شاهين يوم 3 يناير 1960 فى القاهره عاصمة مصر ، اخدت بكالوريوس من معهد الفنون المسرحية قسم تمثيل سنة 1982. ابتدت حياتها الفنية لما قدمها المخرج كمال ياسين فى مسرحية (حورية من المريخ) .
ابتدت حياة الهام شاهين السينمائية فى التمانينات فى فيلم (أمهات فى المنفى) سنة 1981 و بعدين فيلم (العار) سنة 1982 الى كان بدايتها الحقيقية وبداية معرفة الجمهور بيها، و كانت فترة التمانينات هيه الفترة الأكتر ظهور لإلهام شاهين لأنها قدمت فىها 33 فيلم منها (السجينتان) و (ايام الغضب) و (بستان الدم) و كانت أكتر سنين ظهور وتألق سنتين 86 و 87 لأنها قدمت فى سنة 86 لوحدها 10 افلام و فى سنة 87 قدمت 8 افلام و فى سنة 1992 قدمت (الحجر الداير) و (الحب المر) . اجمالى افلامها تقريبا 74 فيلم منها (رزق البنات) و (سوق المتعة) و (الأخطبوط) و (ستات بلا تجارب) و (الرغبة) و غيرها .

قدمت الهام شاهين عدد من المسلسلات الجديدة للتليفزيون أهمها : (اخو البنات) و(قال البحر) و (حتى لا يختنق الحب) و (ليالى الحلمية) و (نصف ربيع الاخر) و (البرارى والحامول) و (الحاوى) و (سامحونى ماكنش قصدى) و (بنات أفكارى) .

خدت إلهام شاهين جوايز كتير من المهرجانات المصرية والعالمية عن افلامها زى فيلم (يا دنيا يا غرامى) وفيلم (الجنتل).

إلهام شاهين اتجوزت الخبير السياحى عادل حسنى وانفصلت عنه مرتين بسبب مشاكل متعلقة بانتاجه أفلام فى السر، و بعد كده اتجوزت رجل الاعمال اللبنانى عزت قدوره اللى وافق على ان العصمة تبقى فى إيديها وطلقت نفسها منه بسبب رفضه إعلان جوازهم وده عمل بينهم مشاكل كبيرة وصلت لدرجة أنه بعت واحد يرمى على وشها مية نار لكن محاولته فشلت .

 من اعمالها 
 لحم رخيص
 أمهات فى المنفى
 سوق المتعة
 الحجر الداير
 ستات بلا تجارب
 يا دنيا يا غرامى
 موعد مع الرئيس
 رزق البنات
 ايام الغضب
 جنون الحياة
 السيرة العاشورية
 الجنتل
 خالى من الكوليسترول
 خلطة فوزية
 واحد صفر
 قضية معالى الوزيرة
 نظرية الجوافة
 هز وسط البلد
 ريجاتا
 الحاوى (مسلسل مصرى)

 مصادر 

 لينكات برانيه 



تصنيف:ممثلات مصريات
تصنيف:ممثلات اغراء
تصنيف:منتجين افلام مصريين
تصنيف:نسويين مصريين
تصنيف:ملحدين مصريين
تصنيف:ماسونيين
تصنيف:قاهريين
تصنيف:ناس من مصر الجديده
تصنيف:مصريين ضد ثورة 25 يناير